**petak , 17 . 4 . 2020.**

I već smo na kraju tjedna.

**Matematika**

Naučili ste zbrajanje jednoznamenkastih brojeva ( 8 + 3 ) . Nadam se da ste sve shvatili i naučili, a mnogi su i znali.

**Zadatak** : U UDŽBENIKU , str. **70. i 71 .**  pročitajte sve što piše, proučite crteže i zatim riješite **1.** - **6**. zadatak .

Kod 3. zadatka je igra sa žetonima. Kako su naši žetoni u školi, vi taj zadatak ostvarite pomoću 2 kutije za jaja u koje ćete stavljati 2 vrste predmeta

( plastična jaja, lego kocke, figurice iz kinder jaja… , ma maštajte ,igrajte se i učite) .

**Hrvatski jezik**

Danas ste vježbali čitati rečenice i odgovarati na pitanja o tim rečenicama.

**Zadatak** : **ČITANČICA** str. **48**. :

1. Pročitati priču U VRTU.
2. Riješiti sve zadatke **1. – 5 .**
3. U pisanku A na novu čistu stranicu napišite naslov i zatim na pitanja o tekstu odgovorite tako da prepišete i nadopunite rečenice. Vi pišite **malim** i **velikim** tiskanim slovima ( gdje je potrebno – sjetite se pravila o pisanju velikog slova ) :

**VJEŽBAMO**

LIKOVI U PRIČI SU : TETA \_\_\_\_\_\_\_\_\_\_\_\_\_ , DJEČAK \_\_\_\_\_\_\_\_\_\_\_\_\_\_ I

DJEVOJČICA \_\_\_\_\_\_\_\_\_\_\_\_\_\_\_\_\_\_\_\_\_\_.

LJILJANA POMAŽE TETI \_\_\_\_\_\_\_\_\_\_\_\_\_\_\_\_\_\_\_ CVIJEĆE.

MILJENKO \_\_\_\_\_\_\_\_\_\_\_\_\_\_\_\_\_ SUHU TRAVU.

DJECA SE \_\_\_\_\_\_\_\_\_\_\_\_\_\_\_ NA LJULJAČKAMA .

ZA NAGRADU TETA IM PRIPREMA \_\_\_\_\_\_\_\_\_\_\_\_\_\_\_\_\_\_\_\_\_\_ .

**Glazbena kultura**

U udžbeniku MOJA GLAZBA 1 str. **54.** pročitati i naučiti tekst pjesmice ZEKO PLEŠE. Na mozawebu – otvorite digitalni udžbenik iz glazbenoga i poslušajte pjesmicu ZEKO PLEŠE i naučite je pjevati .

( Možete osmisliti i pokrete uz tu pljesmu pa je pjevati i plesati s nekim od ukućana . )

**Likovna kultura**

Pretpostavljam da ste s učiteljicom Sarom napravili vjetrenjaču.

Napravite još jednu, ali tako da papir od kojeg ćete je napraviti obojite s jedne strane vašom najdražom bojom ili još nešto nacrtajte pa ćete dobiti šarenu vjetrenjaču . Neka vam je netko od odraslih pomogne pričvrstiti na štap i izađite van i prepustite vjetrenjaču vjetru.

NAPOMENA : Roditeljima šaljem e- mail s nekim obavijestima .